कलाकार अपनी कल्पनाएं गी स्वरूप देने गित्तै पैह्‌लें उसदा इक नक्शा तेआर करदे न जिसगी ट्रेसिंग बी गलांदे न। फ्ही कढाई दे माध्यम कन्नै फोटू कड्ढने जंदे न। इस रूमाल दी खास गल्ल एह् ऐ जे एह् दिक्खने इच दौनें बक्खियें दा इक्कै जनेहा लगदा ऐ। कढाई दे बाद इसगी लक्कड़ी दे विशेष फ्रेम दौं सीसें दे बछकार कस्सेआ जंदा ऐ। लक्कड़ी दे फ्रेम दौनें बक्खियें फिरने आह्‌ले होंदे न। रेशमी धागें दियां कीमतां बधने दे कारण कलाकारें दा इस पुरानी कला थमां बल्लें बल्लें मोह् भंग होआ करदा हा। इस्सै दा लाह् चुक्कियै किश दलालें चम्बा रूमाल दे नां उप्पर अपना कारोबार चलाना शुरू करी दित्ता हा। चम्बा रूमाल दे नां उप्पर लोकें गी घटिया माल दित्ता जा करदा हा।